kardosdrur/scandi-wiki huggingface dataset:
Harro Harring

Harro Poul Kasimir Harring (28. september 1798 på Ibenhof ved Husum i Nordfrisland – 21. maj 1870 i Saint Helier på Jersey) var en dansk-nordfrisisk maler og revolutionær. Hans opposition mod aristokratiet drev Harring på kryds og tværs gennem hele verden. 

Harro Harring er født i 1798 i Vobbenbøl nær Husum. I 1810 døde faderen og familiens gård blev sat på tvangauktion. Han og moderen flyttede til Hatsted. I 1817 påbegyndte han et studium på Det Kongelige Danske Kunstakademi i København for at lære slagmaleri. Han fortsatte sine studier i Dresden, hvor han mødte den senere Christian 8., der understøttede ham i en årrække. Han kom også i kontakt med en række danske kunstner som Herman Wilhelm Bissen.

Efterhånden kom han i kontakt med de europæiske frihedsbevægelser og i 1821 drog han til Grækenland for at slutte sig til det græske oprør mod tyrkerne. I stedet for maleriet begyndte han nu at skrive. Hans politiske virksomhed førte han blandt andet til Tyskland, Polen, London, Rio de Janeiro og New York. I London mødte han Karl Marx, der titulerede ham som frihe­dens vildledte ridder. I München skrev han teaterstykker og herefter var han dra­maturg i Wien. I 1832 deltog han på det tyske folkemøde i Hambach. I 1840 sejlede han til Brasilien, hvor han malede og dokumenterede slavernes liv på plantagerne. 1843 rejste han til New York, hvor han stiftede et skandinavisk selskab.

I juli 1848 deltog han på det nordfrisiske folkemøde i Bredsted, hvor han krævede en panskandinavisk stat, i hvilken et republikansk Nordfrisland ville eksistere autonomt. Han citeres for at udråbe Fra Nord­kap til Ejdersted: Et folk, en ånd, et mål. Til slut drog han sit sværd og råbte ud over forsamlingen Vi vil være frie som vore forfædre! Hellere død end slave!

Men hans ide om en nordfrisisk republik fandt ingen opbakning hverken på tysk eller dansk side. Både dansksindede og tysksindede så mistænksom på den revolutionære nordfriser. Han anerkendte Dannevirke som dansk-tysk grænse ud fra en historisk synsvinkel, men var også modstander af det konstitutionelle monarki. Skuffet forlod Harring et år senere Sønderjylland. Han boede også en tid i Humanismens Hus i Oslo. Sine sidste år tilbragte han på kanaløen Jersey, hvor han begik selvmord i 1870. Ved sit selvmord var han udvist af næsten hvert europæisk land på grund af sin politiske virksomhed.

Kilder 
 Aage Heinberg, Fantaster, Skandinavisk Bogforlag, 1950.

Eksterne henvisninger 

 Harro Harring-Selskab 
 Slesvigland om Harro Harring
 P1 Danmark Kort om Harro Harring
 

Malere fra Danmark
Personer fra Husum (Slesvig)
Revolutionære
Nordfrisere
Danskere i 1800-tallet
Kunstnere der har begået selvmord
Børnelejr Rühen

Børnelejr Rühen Det nazistiske Tyskland var storforbrugere af tvangsarbejdere, både mænd og kvinder. Ved VW fabrikkerne i Wolfsburg oprettede man en lejr for børn af tvangsarbejdere. Da man fandt, at der gik for megen tid med disse børn, blev lejren flyttet til en by nord for Wolfsburg ved navn Rühen.

Fængsler, fangelejre og lignende
Niedersachsens historie
Mittelbau-Dora koncentrationslejr

Dora-Mittelbau, også kendt som Dora-Nordhausen, ligger i det sydlige Harzen nord for byen Nordhausen i Thüringen. Stedet var en kz-lejr i Nazi-Tyskland. Lejren rummer i dag et museum.

Fra begyndelsen var Dora-Mittelbau en underafdeling af koncentrationslejren Buchenwald, men var ikke en egentlig udryddelseslejr. I 1943 begyndte fanger i Dora-Mittelbau at udvikle fabriksanlæg til V-1 og V-2 raketten. Disse anlæg var bygget i store tunneller inde i den nærliggende bjergkam, så de var beskyttede mod bomber fra allierede fly. Der var stor modvilje blandt fangerne mod at fremstille raketterne, og man forsøgte at trække alle processerne i langdrag. Mistanke om bl.a. den form for sabotage medførte dødsstraf, og omkring 200 fanger blev hængt på denne mistanke.

I 1944 overtog SS lejren og begyndte at fylde den med fanger fra de KZ-lejre, som måtte opgives pga. den russiske fremmarch. Fra at være en arbejdslejr, blev den nu overfyldt. I barakker, med plads til 100-150 fanger, stuvede SS nu op til 500 og da fanger i forvejen var afkræftede, så steg dødstallet voldsomt. Der døde ca. 20000 fanger i de 1½ år lejren var aktiv. Disse blev kremeret i lejrens krematorium og asken blev dynget op lige udenfor.

Oprindeligt blev V-2 raketten udviklet i Peenemünde, men efter de allierede havde bombet anlægget, måtte tyskerne i al hast finde et andet, og mere sikkert sted hvor man kunne videreføre produktionen.

Eksterne henvisninger 

 Buchenwald and Mittelbau-Dora Memorials Foundation  
 KZ-Gedenkstätte Mittelbau-Dora  

Koncentrationslejre i Tyskland
Thüringen
Harzen
Historicitet

Begrebet historicitet spiller en central rolle i eksistensfilosofien, samt den filosofiske hermeneutik. At diskutere en persons historicitet er at se en person historisk, eller som et historisk væsen. Man ser herved ikke en person som fastlagt og defineret, men i en historisk kontekst. Historicitet indebærer både det forhold, at vi altid er bestemt af vores historiske situation, og altså skal ses i sammenhæng med denne for at kunne blive defineret, samt at vi altid kan transcendere den historiske situation. Indenfor den filosofiske tradition har bl.a. Heidegger haft betydning for dette begreb.

Filosofi
Herzogenbusch koncentrationslejr

Herzogenbusch (Vught) var en koncentrationslejr beliggende tæt på den hollandske by 's-Hertogenbosch.

Under 2. verdenskrig var Herzogenbusch en af få koncentrationslejre i Vesteuropa udenfor Tyskland.

Lejren fungerede fra januar 1943 til september 1944. Under denne periode var der ca. 31.000 indsatte bestående af jøder, politiske fanger, romaer, Jehovas Vidner, homoseksuelle, hjemløse, sortbørshandlere, kriminelle og gidsler.

749 børn, kvinder og mænd mistede livet på grund af sult, sygdom og pinsler. 329 af dem blev henrettet på en plads uden for lejren.

Lejren blev befriet af allierede styrker fra Canada i september 1944.

Lejrkommandanter 
 Karl Chmielewski – lejrens første kommandant, idømt livsvarigt fængsel i 1961.
 Adam Gruenwald – dræbt på østfronten i 1945.
 Hans Huettig – gav ordre til henrettelse af 329 personer.

Galleri

Eksterne henvisninger 

 KZ Herzogenbusch (engelsk)

Koncentrationslejre i Holland
Vught

Vught () er en kommune og en by i den sydlige provins Noord-Brabant i Nederlandene. 

Byer i Nord-Brabant
Kommuner i Nord-Brabant
Walther Hewel

Walther Hewel (2. januar 1904 – 2. maj 1945) var en tysk diplomat før og under 2. verdenskrig. Han var sammen med få andre en af Adolf Hitlers personlige venner.

Diplomater fra Tyskland
Fallibilisme

Fallibilisme er en opfattelse om menneskets mulighed for erkendelse af verden. Ifølge denne tankegang er al viden fejlbarlig. Alle teorier, selv dem der virker mest sande, kan være potentielt falske.

Af tænkere med betydning for denne opfattelse kan nævnes Charles Sanders Peirce og Karl Popper.

Videnskab
Erkendelsesteori
Filosofiske retninger
Eudaimonisme

Eudaimonisme er en etik baseret på lykkeprincippet og opfattelsen af, at det gode i livet er lykken. 

Tankegangen om, at livets højeste mål er lykken, har været en idé, som filosofien har arbejdet med siden antikken. Aristoteles er en af de tidligste filosoffer, der har beskrevet denne tankegang.

Se også 
 Dydsetik
 Aristoteles 
 Jeremy Bentham 
 Hedonisme 
 John Stuart Mill

Etik
Æblesyre

Æblesyre (eller malinsyre) er en organisk forbindelse med formlen HO2CCH2CHOHCO2H.  Denne dicarboxylsyre er den aktive ingrediens i mange sure og skarpe madvarer. Saltene og estrene af æblesyre kaldes malater. Anionen af malinsyre, malat, er et intermediat i citronsyrecyklussen, hvor den dannes fra fumarat. Ca. 1M kg/år produceres ved hydrering af maleinanhydrid.

Historie 
Æblesyre blev første gang isoleret fra æblemost, deraf navnet, af Carl Wilhelm Scheele i 1785. Antoine Lavoisier foreslog i 1787 navnet acide malique, som er udledt af det latinske ord for æble, mālum.

Biologi 
Malat spiller en vigtig rolle i biokemi. Malinsyre er homochiral ved biologisk fremstilling og eksisterer kun som (-)-malinsyre-enantiomeren. I C4-carbonfikseringsprocessen er malat kilden til CO2 i  Calvin-cyklus. I citronsyrecyklus er (S)-malat et intermediat dannet ved tilføjelsen af en -OHgruppe på si -siden af fumarat; det kan også dannes fra pyruvat via anaplerotisk reaktion. Malat dehydrogenase katalyserer den reverse konvertering af malat til oxaloacetat ved at bruge NAD+ som cofaktor. Malat produceres også fra stivelse i guard-celler i planteblade. En ophobning af malat fører til lav vandkoncentration: Vand flyder dermed ind i guard-celler, hvor de forårsager, at stoma åbner. Denne process påvirker dog ikke altid stomata til at åbne.

Malinsyre medvirker til surheden i grønne æbler. Malinsyre er til stede i grapefrugter.

Se også 
Malat-aspartat-shuttle
To andre dicarboxylsyrer med lignende navne, der ikke skal forveksles med malinsyre:
Maleinsyre
Malonsyre

Referencer 

Citronsyrecyklus
Carboxylsyrer
Tilsætningsstoffer
Vinavl
Alkoholer
Isabella Augusta Gregory

Isabella Augusta, Lady Gregory (født 15. marts 1852, død 22. maj 1932) var en irsk dramatiker og folkemindesamler. Sammen med William Butler Yeats og andre var hun med til at grundlægge Irish Literary Theatre og Abbey Theatre, og hun skrev en række kortere stykker til begge teatre. Lady Gregory udgav også en række bøger med genfortællinger af historier fra den irske mytologi. Skønt hun var født ind i en klasse, der normalt støttede det britiske styre, blev hun efterhånden engageret i den kulturelle irske nationalisme, som det ses af hendes værker. Dette var symbolsk for mange af de forandringer, der fandt sted i Irland i løbet af hendes liv.

Lady Gregory huskes især for sit arbejde med den irske renæssance. I hendes hjem i Coole Park i County Galway mødtes de vigtigste skikkelser i denne renæssance, og hendes tidlige arbejde som medlem af bestyrelsen for Abbey Theatre var mindst lige så vigtigt som hendes kreative skriverier. Lady Gregorys motto stammer fra Aristoteles: "At tænke som en vismand, men at udtrykke sig som almindelige mennesker".

Dramatikere fra Irland
Folklorister
Final Fantasy XI

(FFXI) er et MMORPG udviklet af Square Enix, og den hidtil første Final Fantasy titel, der spilles på nettet. FFXI er udgivet til PS2, Xbox360 og Windows.

Eksterne henvisninger 
 

Computerspil fra 2004
MMORPG
11
PlayStation 2-spil
Windows-spil
Xbox 360-spil
Begrebsrealisme

Begrebsrealismen er en opfattelse med rødder i middelalderen, som går ud på, at almenbegreber har en selvstændig eksistens ved siden af enkelttingene. Denne opfattelse kan ses som en modsætning til nomalisme. På mange måder er opfattelsen inspireret af Platons lære om ideerne og kan ses som en variant af denne.

Se også
Striden om almenbegreberne
Universalieproblemet

Metafysik
Opel Vectra

Opel Vectra var en stor mellemklassebil bygget af Opel mellem oktober 1988 og juli 2008. Til det britiske marked blev den den første generation solgt som Vauxhall Cavalier, senere som Vauxhall Vectra; i Latinamerika som Chevrolet Vectra og i Australien som Holden Vectra. Forgængeren hed Opel Ascona, mens efterfølgeren Opel Insignia kom på markedet i november 2008.

Fra 2003 blev en hatchback med fleksibelt bagsæde og mere plads bagi solgt som Opel Signum sideløbende med Vectra. Samtidig med introduktionen af Vectra-afløseren Insignia udgik også Signum af produktion.

Overblik over de enkelte generationer

Kilder

Eksterne henvisninger 

 Motorkoder (på tysk)

 
Store mellemklassebiler
Forhjulstrukne biler
Biler introduceret i 1988
Biler fra 1980'erne
Biler fra 1990'erne
Biler fra 2000'erne
Stationcars
Maly Trastsjanets udryddelseslejr

Maly Trastsjanets (, ; ; , ) var en nazistisk udryddelseslejre, umiddelbart sydøst for Minsk i Hviderusland.

Maly Trastsjanets var den største nazistiske udryddelseslejr i Hviderusland. Den var en dødsfabrik, hvis eneste formål var at tage livet af fangerne. Henrettelserne foregik enten ved massenedskydning eller gasning. Mellem 60.000 og 65.000 blev myrdet i lejren. De myrdede var ud over krigsfanger fra Sovjetunionen først og fremmest jøder fra Minsk og omegn, Tyskland, Østrig og Tjekkoslovakiet.

Inden ofrene blev henrettet, blev de udplyndret for deres få ejendele, og var med til at grave deres egne grave. I skovområderne Blahawsjtjyna findes flere henrettelsespladser og massegrave, i Sjasjkovka skovområdet var opført et krematorie, til afbrænding af ofrene, der var blevet gasset i såkaldte" Gaswagen", mobile gaskamre. Krematoriet arbejdede dagligt.

Referencer

Eksterne henvisninger 

Koncentrationslejre i Hviderusland
Minsk
Peter Lautrup-Larsen

Peter Lautrup-Larsen (født 18. december 1953) er en dansk journalist og politisk kommentator.

Han er uddannet cand.mag. i historie og samfundsfag fra Københavns Universitet. Allerede inden da fungerede han som medhjælper for det radikale folketingsmedlem Bernhard Baunsgaard. Som nyuddannet fik han job hos Dansk Flygtningehjælp, men vendte i 1986 tilbage til Christiansborg, hvor han blev pressechef hos Det Radikale Venstre. Fra 1996 var han tilknyttet De 3 Stiftstidender og Jyske Vestkysten som politisk redaktør, og siden 2000 har han været politisk reporter og kommentator ved TV 2 Nyhederne.

I 2006 udgav han bogen Tabte horisonter, der handler om den vanedannende magt på Christiansborg.

Kilde 
 Peter Lautrup-Larsen fylder 60 år mediawatch.dk 18 december 2013
 Runde år i morgen, Berlingske Tidende, 17. december 2003

Journalister fra Danmark
Ansatte ved TV 2
Buchs

Buchs er en kommune i Wahlkreis (valgkreds) Werdenberg i kantonen St. Gallen i Schweiz. Byen har  indbyggere.

Byen ligger på grænsen til Liechtenstein, ved byen Schaan.

Referencer

Eksterne henvisninger 

 Officiel hjemmeside 

Byer i Schweiz
Westerbork (lejr)

Westerbork, officielt Durchgangslager Westerbork (= Gennemgangslejr Westerbork) var en tysk koncentrationslejr, beliggende i Drenthe i det da tyskbesatte Nederland. Flere end 100.000 hollandske jøder og sigøjnere blev samlet her før transport til lejre i Generalguvernementet. I dag er stedet et museum.

Historie 
Westerbork blev oprettet som en flygtningelejr med tanke på tysk-jødiske flygtninge før krigen (Centraal Vluchtelingenkamp Westerbork). Lejren blev finansieret af nederlandske jøder i 1939, efter at Nederland det foregående år var ophørt med at give indrejsetilladelse til folk på flugt fra Tyskland. Den 9. oktober 1939 ankom de første 22 jødiske internerede fra en gruppe tyske jøder, som forgæves havde søgt at undslippe Tyskland på skibet St. Louis fra Hamburg til Cuba. Skibet blev afvist både på Cuba og dernæst af USA, og vendte så tilbage til Europa, hvor det lagde til kaj i Antwerpen. Herfra blev flygtningene fordelt til Nederland, Belgien, Frankrig og Storbritannien. Disse lande indvilgede i at modtage dem, efter at The American Jewish Joint Distribution Committee (JDC) stillede en garanti på $ 500.000 til dækning af udgifter.

I juli 1942 blev lejrens status ændret til gennemgangslejr. Westerbork var en gigantisk lejr med titusinder jødiske internerede. Berlin gav kommandanten ordre om at sende et vogntog derfra en gang i ugen med omkring tusinde passagerer. I alt gik 93 transporter østpå. Omkring 500 personer overlevede krigen, ingen af dem fra de første transporter, så man har ikke kendskab til, hvordan disse artede sig. Men en observant ansat ved sygestuen i Westerbork bemærkede, at det altid var de samme togvogne, der gik i skytteltrafik mellem Westerbork og et ukendt ankomststed østpå. Dermed kunne de deporterede sende hemmelige beskeder med vognene, der kørte tomme tilbage til Nederland, og fra da af blev der sørget for forsyninger af mad og drikkevand med transporterne, og baljer til toiletbrug.

Mellem juli 1942 og 3. september 1944 gik der ugentligt et tog til Auschwitz, Sobibor og nogle mindre lejre.

Edith Stein og Anne Frank passerede gennem Westerbork; ligeså stumfilmskuespillerinden Dora Gerson (1899-1943) og Etty Hillesum (1914-43), kendt for dagbogen hun påbegyndte i marts 1941.

12. april 1945 blev lejren befriet af kanadiske tropper. De fandt 876 overlevende jøder i Westerbork.

Noter

Eksterne henvisninger 

Koncentrationslejre i Holland
Henning Olsson

Henning Nørholm Olsson (født 26. april 1951 i Nordby på Fanø) er en dansk journalist og politisk redaktør på DR.

Olsson blev uddannet ved Vestkysten (nuværende JydskeVestkysten) i Esbjerg i 1969. I 1977 kom han til Miljøstyrelsen som informationsmedarbejder. I 1978 blev han ansat ved Politiken, først som arbejdsmarkeds- og indenrigsreporter, men allerede fra 1979 som chef for bladets politiske redaktion. I 1988 blev han pressechef i DSB, men vendte i 1991 tilbage til Politiken. I 1994 blev han ansat som DR's politiske redaktør på Christiansborg. Var formand for Folketingets Presseloge fra 2007 til 2013.

Bibliografi 
 Ryd forsiden

Henvisninger 

Journalister fra Danmark
Ansatte i DSB
Ansatte i DR
Redaktører fra Danmark
Journalister ved Politiken
Ebensee koncentrationslejr

Ebensee koncentrationslejr (kodenavn "Zement") lå ved den sydlige ende af Traunsee nær Linz i Østrig.

Lejren, der var en underlejr under Mauthausen-Gusen, blev grundlagt i november 1943.

Det var ikke en udryddelseslejr, lejrens formål var at skaffe arbejdskraft til at udgrave enorme underjordiske anlæg, hvor der blev fremstillet våben.

Se også 
 Ebensee

Koncentrationslejre i Østrig
Himiltrude

Himiltrude (ca. 742 – ca.780?) var Karl den Stores første kone og mor til hans førstefødte søn, Pippin den Pukkelryggede (777–810/811)

Liv 
Der vides kun lidt om Himiltrudes tidlige liv. Krønikeskriveren Paulus Diaconus beskriver hende som en "adelspige". Tilstedeværelsen af hendes navn i slægtsbøger opbevaret i alemannerske klostre, kan tyde på en slægtsforbindelse til alemanner- eller alsaceadel mens andre kilder beskriver hende som datter af en burgundisk greve og barnebarn af en parisisk greve ved navn Grimbert. Det er imidlertid ikke muligt at udlede nogle politiske bevæggrunde bag Karls ægteskab med Himiltrude.

Himiltrude og Karl indledte formentlige deres forhold mens Karls far – Pipin den Lille – stadig levede. Da Karl den Store blev kejser efter sin far i 768 forblev Himiltrude unævnt i de officielle kilder – i modsætning til forbillede sat med hans egen mor Bertrada.

Himiltrude fødte Karl først en datter ved navn Amaudru, som senere blev gift til en parisisk greve. Senere i slutningen af 769 fødte hun en søn, som blev navngivet Pippin – han fik tilnavnet "den pukkelryggede" pga. en misformet i rygsøjlen. Kort efter Pippins fødsel, dannede Karl en alliance med langobardernes konge Desiderius. Som led i alliance skulle Karl gifte sig med Desiderius datter Desiderata.

Herefter forsvandt Himiltrude ud af historien. En grav senere udgravet i et kloster i Nivelles, indeholdte et lig af en kvinde på omkring 40 år, som måske kan være Himiltrude. Hvis så, var hun død mange år efter 770, men hvornår hun i givet tilfælde skulle have trukket sig tilbage til Nivelles vides ikke.

Himiltrude søn, Pippin, Karls førstefødte søn, blev fortrængt af hans senere sønner fra et efterfølgende ægteskab med Hildegard. Efter et fejlslået forsøg på oprør mod sin far, blev han indelukket i et kloster.

Ægteskabsstatus 
Egenskaben af Himiltrudes forhold til Karl den Store er ikke klarlagt blandt samtidens historieskrivere. Hans biografiskriver Einhard (775-840) kaldte hende for "konkubine" og Paulus Diaconus beskriver hendes søn Pippin, som født "før lovmæssigt ægteskab". Hvorimod et brev af Pave Stefan omtaler Karl den Store og hans bror Karloman som værende allerede gift (til hhv. Himiltrude og Gerberga), og opfordrede dem til ikke at forlade deres koner .

Moderne historikere har fortolket dette på forskelligt vis. Nogle, så som Pierre Riché, beskriver som Einhard Himiltrude som konkubine. Mens andre, f.eks. Dieter Hägemann, anser hende som en fuldt legal hustru. Mens andre igen antager et standpunkt midt imellem, "noget mere end en konkubine, og mindre end hustru" som beskrives som "friedelehe" – en påstået tidlig form for tysk ægteskab, der ikke var anerkendt af kirken og let at opløse. Russell Chamberlin sammenligner det med engelske system af common law-ægteskaber.

Noter 

Personer fra Tyskland
Franker
Karl den Stores koner
Olietønde

Olietønder (også kendt som steelpans eller steeldrums (officielt betegnet steelpans) og nogle gange under den samlede betegnelse med musikere som et steelband) er et musikinstrument, der ofte bruges til musik stammende fra Trinidad og Tobago.

Olietønden er et tonebringende percussioninstrument, stemt kromatisk (selvom nogle legetøjs- og begynderudgaver er stemt diatonisk), lavet af tønde af den type, der indeholder olie.

Tonerne i tønderne hamres ud i forskellige størrelser, således at der bliver forskellige toner placeret mere eller mindre vilkårligt i tøndens flade. Placeringen af tonerne er dog næsten altid ens i tønder af samme stemmeleje, og det gør det derfor muligt at spille på "ukendte" tønder.

Steelband 
Et steelband betegner et band af olietønder oftest bestående af sopran-, alt-, tenor- og basolietønder. Bastønderne er hele tønder og forefindes ofte i sæt på seks. Tønderne til de andre tre tonelejer er overskårede i lidt forskellige størrelser, hvor tønder til alt og tenor er i sæt på to, mens soprantønderne oftest kun er single, hvilket formentligt skyldes, at sopranen oftest er melodien og dermed spiller flere toner – her er en enkel tønde klart mest overskuelig.

I nogle steelbands findes også guitar-, bariton- og cello-tønder.

Ekstern information 
Tøndens historie på www.HotPans.dk (desuden også fremstilling) 

Percussion
Fuhlsbüttel (fængsel)

Fuhlsbüttel ved Hamburg er oprindeligt en straffeanstalt, som fra oktober 1944 fik status af filial af Neuengamme.

6. marts 1933 overtog nazisterne det tyske politi i Hamburg, og tyske politifolk der ikke var nazistemt blev sendt til fangelejren Fuhlsbüttel.

Der har blandt andre siddet norske fanger i Fuhlsbüttel.
 

Fængsler i Tyskland
Ungdommens Hus (Fredericia)

Ungdommens Hus i Fredericia er et kommunalt projekt udarbejdet af  Fredericia Kommune. Huset er et samlingssted for unge i alderen 15 – 25 år.

Fredag den 16. marts 2001 åbnede daværende by- og boligminister Lotte Bundsgaard officielt Ungdommens Hus, som er beliggende i en tidligere godsbane-bygning på Norgesgade 46a. 

Fredericia Hardcore Festival er blevet afholdt i Ungdommens Hus.

Eksterne henvisninger
Husets hjemmeside 
Fredericia Kommunes hjemmeside om huset  

Kulturcentre i Danmark
Bygninger, konstruktioner og anlæg i Fredericia
Ungdomskultur
Kultur i Fredericia
Peter Mellin

Peter Mellin (født 10. juli 1947) er musiker på blandt andet følgende instrumenter, valdhorn, hammondorgel og tuba.

Da Peter startede som 11-årig i Tivoligarden med at spile valdhorn, havde han spillet klaver i nogle år. Han er uddannet på Musikkonservatoriet på tuba. I 1965 startede karrieren som beatmusiker, idet han startede i bandet The Harlows. I 1968 gik han ud af The Harlows og sammen med Torsten Olafsson og Glenn Fischer dannede han en ny gruppe, som kom til at hedde Ache, da Finn Olafsson indtrådte i gruppen. Han var musiklærer i midt-70'erne på Ellegårdsskolen i Ballerup.

Rockmusikere fra Danmark
Kopattesalve

Kopattesalve er en hudcreme, som er særlig plejende og fugtgivende. Den er derfor velegnet til tør hud og milde former for hudirritationer. Cremen har en mild desinficerende virkning og er ofte anvendt på køers yver i tilfælde af sår og mindre infektioner, heraf navnet.

Hudplejeprodukter
Mode